 WANAFUNZI wengi wanaoacha shule kwa sababu mbalimbali wamekuwa wakipoteza mwelekeo wa maisha, lakini imekuwa tofauti kwa vijana zaidi ya 32,000 walioacha shule na kupatiwa mafunzo ya ujasiriamali na kujiajiri wenyewe.Mradi huo wa miaka mitano unaofadhiliwa na Shirika la Misaada la Marekani (USAIDDukore Akazi Kanoze) ulioanza mwaka 2016. Programu hiyo inalenga kukuza fursa za kujiajiri kwa vijana hususan walioshindwa kumaliza masomo kutokana na sababu za kifedha na mimba za utotoni.Pia unatoa fursa kwa waliomaliza masomo lakini hawajapata ajira kupata ujuzi mpya, ikiwamo kuajiriwa na nyingine ili kuwawezesha kukabiliana na maisha. Ujuzi wanaopatiwa ni pamoja na ushonaji, sanaa ya mikono, useremala, kutengeneza sabuni, kuchomelea na kusuka.Mmoja wa wadau wanaotekeleza mradi huo, Fanuel Sindayiheba, alisema wanatoa mafunzo hayo katika wilaya tano katika Jimbo la Mashariki maeneo ya Bugesera, Kayonza, Ngoma, Kirehe na Gatsibo.